*Likumprojekts*

**Grozījumi Likumā par budžetu un finanšu vadību**

Izdarīt Likumā par budžetu un finanšu vadību (Latvijas Republikas Saeimas un Ministru Kabineta Ziņotājs, 1994, 8.nr.; 1996, 24.nr.; 1997, 21.nr.; 1998, 9.nr.; 1999, 24.nr.; 2001, l.nr.; 2002, 23.nr.; 2003, 2., 23.nr.; 2005, 2., 24.nr.; 2007, 3.nr.; 2008, 1., 24.nr.; 2009, 13., 15., 20.nr.; Latvijas Vēstnesis, 2009, 200.nr.; 2010, 178., 206.nr.; 2011, 103., 117., 184., 204.nr.; 2012, 190.nr.; 2013, 80.nr.) šādus grozījumus:

1. 9.pantā:

izslēgt četrpadsmitās daļas 4.punktu;

papildināt ar sešpadsmito daļu šādā redakcijā:

„(16) Finanšu ministram ir tiesības palielināt gadskārtējā valsts budžeta likumā valsts parāda saistību izpildei noteikto apropriāciju un valdības rīcības pieļaujamās robežas neparedzētu apstākļu izraisītu valdības saistību gadījumā, piecu darba dienu laikā informējot par to Ministru kabinetu un Saeimas Budžeta un finanšu (nodokļu) komisiju.”

2. Izteikt 39.pantu šādā redakcijā:

„**39.pants. Valsts parāda saistību izpilde**

Izdevumi valsts parāda saistību izpildei ir jāizdara saskaņā ar līgumu noteikumiem neatkarīgi no gadskārtējā valsts budžetā šiem mērķiem paredzētā līdzekļu apjoma un noteiktām valdības rīcības pieļaujamajām robežām. Ja finanšu ministrs konstatē, ka izdevumi valsts parāda saistību izpildei pārsniedz gadskārtējā valsts budžetā šim mērķim paredzēto līdzekļu apjomu, finanšu ministrs saskaņā ar šā likuma 9.panta sešpadsmito daļu palielina gadskārtējā valsts budžeta likumā valsts parāda saistību izpildei noteikto apropriāciju un valdības rīcības pieļaujamās robežas neparedzētu apstākļu izraisītu valdības saistību gadījumā.”

Likums stājas spēkā 2014.gada 1.janvārī.

Finanšu ministrs A.Vilks

11.09.2013 9:49

225

L.Jevčuka

67095442, [Ludmila.Jevcuka@fm.gov.lv](mailto:Ludmila.Jevcuka@fm.gov.lv)